ai4bharat/Pralekha huggingface dataset:
উপ-রাষ্ট্রপতিরসচিবালয়
লকডাউন পরবর্তী সময়ে সাধারণ মানুষের স্বাস্থ্যের বিষয়ে পরিকল্পনা গ্রহণের আহ্বান জানালেন উপ-রাষ্ট্রপতি
নয়াদিল্লি, ০৭ এপ্রিল, ২০২০
করোনা ভাইরাসের প্রেক্ষিতে দেশে ১৪ই এপ্রিল থেকে তিন সপ্তাহের লকডাউন পরবর্তী পর্যায়ে সাধারণ মানুষেরস্বাস্থ্যগত বিষয়গুলির ওপর আরও নজর দেওয়ার জন্য দেশের নেতৃবৃন্দকে আহ্বান জানিয়েছেন উপরাষ্ট্রপতি শ্রী এম ভেঙ্কাইয়া নাইডু। তিনি বলেন, অর্থনীতিতে বর্তমান স্থিতাবস্থার চেয়েও সাধারণ মানুষেরস্বাস্থ্যের বিষয়টি অনেক বেশি গুরুত্বপূর্ণ। আজ লকডাউনের দু’সপ্তাহ পূর্ণ হওয়ার প্রেক্ষিতে বর্তমান পরিস্থিতির মূল্যায়ন করে আগামী সপ্তাহটি দেশ জুড়ে চলতি লকডাউন থেকে বেরিয়ে আসার ক্ষেত্রে অত্যন্ত গুরুত্বপূর্ণ। তিনি আরও বলেন, ভাইরাস সংক্রমণের হার এবং পরিধির বিষয়টি বিবেচনায় রেখে লকডাউন থেকে বেরিয়ে আসার বিষয়টি অত্যন্ত গুরুত্বপূর্ণ হয়ে উঠেছে।
লকডাউন থেকে বেরিয়ে আসার কৌশল নিয়ে প্রধানমন্ত্রীর সঙ্গে মুখ্যমন্ত্রীদের ইতিমধ্যেই যে আলাপ-আলোচনা হয়েছে, সেই প্রসঙ্গ উল্লেখ করে শ্রী নাইডু সাধারণ মানুষকে ১৪ই এপ্রিলের পর যদি লকডাউন শেষ নাও হয়, তখনও একই মানসিকতা নিয়ে প্রশাসনের বিভিন্ন সিদ্ধান্ত মেনে চলা ও সহযোগিতার আহ্বান জানান। শ্রী নাইডু আশা প্রকাশ করে বলেন, সরবরাহ প্রক্রিয়া এবং পর্যাপ্ত ত্রাণ সহায়তা সাধারণ মানুষের কাছে পৌঁছে দিতে সরকার যথাযথ ব্যবস্থা নেবে।
জাতীয় রাজধানী অঞ্চলে তাবলিঘি জামাত জমায়েতের প্রসঙ্গ উল্লেখ করে হতাশার সঙ্গে বলেন, যখন দেশে করোনা ভাইরাস দমনে জোরদার প্রয়াস চলছে, তখনই এ ধরনের জমায়েত হচ্ছে। পরিস্থিতি বিবেচনা করে এ ধরনের জমায়েত এড়ানো যেতো বলেও তিনি অভিমত প্রকাশ করেন। উপ-রাষ্ট্রপতি বিশ্ব সমুদায়কে বর্তমান সঙ্কট থেকে শিক্ষা নিয়ে আগামী দিনে বিভিন্ন সমস্যার কার্যকর মোকাবিলায় আরও তৎপর হওয়ার আহ্বান জানান।
(CG/BD/SB
ভারী শিল্প মন্ত্রক
কেন্দ্রীয় রাষ্ট্রায়ত্ত সংস্থাগুলির মুনাফা, কর্মদক্ষতা এবং লেনদেন বাড়াতে সরকার অগ্রাধিকার দিচ্ছে : শ্রী প্রকাশ জাভড়েকর
নয়াদিল্লি, ৩০ সেপ্টেম্বর, ২০২০
চলতি মহামারীর সময় কেন্দ্রীয় রাষ্ট্রায়ত্ত সংস্থাগুলির গুরুত্বপূর্ণ ভূমিকা পালনের প্রশংসা করে কেন্দ্রীয় ভারী শিল্প ও রাষ্ট্রায়ত্ত উদ্যোগ মন্ত্রী শ্রী প্রকাশ জাভড়েকর বলেছেন, রাষ্ট্রায়ত্ত সংস্থাগুলি দেশের গর্ব এবং মোদী সরকার এই সংস্থাগুলির কর্মদক্ষতা, লেনদেন ও মুনাফা বাড়াতে সর্বোচ্চ অগ্রাধিকার দিচ্ছে।
শ্রী জাভড়েকর এবং বিভাগীয় প্রতিমন্ত্রী শ্রী অর্জুন রাম মেঘওয়াল আজ 'বিল্ডিং সেলফ রিলায়েন্স, সেলফ রিসার্জেন্ট এবং রেসিলিয়েন্ট ইন্ডিয়া' শীর্ষক এক পুস্তিকা প্রকাশ করেন। চলতি মহামারীর সময় রাষ্ট্রায়ত্ত সংস্থাগুলির বিভিন্ন উদ্যোগ এবং অবদানের কথা এই পুস্তিকায় একত্রিত করা হয়েছে।
শ্রী জাভড়েকর কোভিড-১৯ মহামারীর সময় রাষ্ট্রায়ত্ত সংস্থাগুলির কাজকর্মের প্রশংসা করে বলেন, করোনা মহামারীর সময় ৯৯ শতাংশ ক্ষেত্রেই বিদ্যুৎ সরবরাহ অব্যাহত রাখা হয়েছে, প্রায় ২৪ হাজার এলপিজি ডিস্ট্রিবিউটার, ৭১ হাজার খুচরো বিক্রয়কেন্দ্র এবং ৬,৫০০-র বেশি এসকেও ডিলার জটিল এই পরিস্থিতিতে দিবা-রাত্রি মানুষের সেবা করে গেছেন। পণ্য পরিবহণ ও উৎপাদনের ক্ষেত্রে প্রায় ১০০ শতাংশ সাফল্য অর্জন করার জন্য রাষ্ট্রায়ত্ত সংস্থাগুলির ভূমিকার প্রশংসা করে শ্রী জাভড়েকর বলেন, প্রায় ৭১ কোটি রান্নার গ্যাস সিলিন্ডার সরবরাহ করা হয়েছে। রাষ্ট্রায়ত্ত তেল সংস্থাগুলি এপ্রিল থেকে জুন পর্যন্ত সময়ে ১৩ হাজার কোটি টাকার আর্থিক সহায়তা সহ গ্রাহকদের নিখরচায় ২১ কোটি রান্নার গ্যাস সরবরাহ করেছে। তিনি আরও জানান, রাষ্ট্রায়ত্ত সংস্থাগুলি প্রায় ৩ কোটি ৩০ লক্ষ মেট্রিক টন পণ্যসামগ্রী সরবরাহ করেছে এবং দেশের গুরুত্বপূর্ণ শহর তথা প্রত্যন্ত অঞ্চলগুলিতে ২০১টি হাসপাতালে প্রায় ১১ হাজার শয্যার বন্দোবস্ত করেছে।
শ্রী জাভড়েকর আরও জানান, দেশ যখন আনলক পর্যায়ের দিকে অগ্রসর হচ্ছে তখন আত্মনির্ভর ভারত গঠনের লক্ষ্যে রাষ্ট্রায়ত্ত সংস্থাগুলির ভূমিকা আরও বেশি গুরুত্বপূর্ণ হয়ে উঠেছে। মহামারীর-পরবর্তী সময়ে রাষ্ট্রায়ত্ত সংস্থাগুলির উৎপাদনক্ষমতা পুনরায় ৯০ শতাংশের বেশি হারে ফিরে এসেছে।
বর্তমানে চালু ২৪৯টি রাষ্ট্রায়ত্ত সংস্থার লেনদেনের পরিমাণ ২৫ লক্ষ কোটি টাকার বেশি। এমনকি, এই সংস্থাগুলির বার্ষিক মোট মুনাফার পরিমাণ প্রায় ১ লক্ষ ৭৫ হাজার কোটি টাকা। রাষ্ট্রায়ত্ত সংস্থাগুলি সরকারকে লভ্যাংশ, সুদ, কর এবং জিএসটি-বাবদ প্রায় ৩ লক্ষ ৬২ হাজার কোটি টাকা মাশুল মিটিয়েছে। এমনকি, এই সংস্থাগুলি কর্পোরেট সামাজিক দায়বদ্ধতা তহবিল খাতে বার্ষিক প্রায় ৩,৫০০ কোটি টাকা খরচ করে থাকে বলেও শ্রী জাভড়েকর জানান।
CG/BD/DM
(Visitor Counter : 97
প্রতিরক্ষামন্ত্রক
ভারতীয় নৌবাহিনীর যুদ্ধজাহাজ খুকরি ৩২ বছর ধরে জাতির প্রতি গৌরবময় সেবা করার পর সেবা মুক্ত হলো
নতুন দিল্লি, ২৪ ডিসেম্বর, ২০২১
জাতির সেবায় একটানা ৩২ বছর গৌরবজনক ভাবে যুক্ত থাকার পর ভারতীয় নৌবাহিনীর মিসাইল যুক্ত যুদ্ধজাহাজ খুকরি' কে এবার সেবা মুক্ত করা হলো। গত ২৩ ডিসেম্বর, ২০২১ এই যুদ্ধ জাহাজটি বাতিল করা হয়।
জাহাজটিকে বিশাখাপত্তনমে রাখা হয়েছে। সেখানে এক অনুষ্ঠানের মাধ্যমে খুকরি'কে সেবা থেকে বিরত রাখার অনুষ্ঠান করা হয়। সেখানে প্রধান অতিথি হিসেবে ইস্টার্ন নেভাল কমান্ডের ফ্ল্যাগ অফিসার কমান্ডিং- ইন- চিফ ভাইস এডমিরাল বিশ্বজিৎ দাশগুপ্তের উপস্থিতিতে উপস্থিতিতে সূর্যাস্তের সময় জাহাজটি থেকে জাতীয় পতাকা, নৌ চিহ্ন এবং ডিকমিশনিং পিন্যান্ট নামানো হয়। ওই জাহাজটির বর্তমানে অবসরপ্রাপ্ত কমান্ডিং অফিসার উপস্থিত ছিলেন।
করভেটি শ্রেণীভূক্ত এই জাহাজ ১৯৮৯ সালের ২৩ আগস্ট মাজাগাঁও ডক শিপ বিল্ডার্স নির্মাণ করে। পশ্চিম এবং পূর্ব নৌবহরের জন্য এটি রাখা ছিল। সেই সময় এই জাহাজটির সূচনা করেন কেন্দ্রীয় প্রতিরক্ষামন্ত্রী শ্রী কৃষ্ণ চন্দ্র পন্হ এবং ক্যাপ্টেন মহেন্দ্র নাথ মুল্লার স্ত্রী শ্রীমতি সুধা মুল্লা। জাহাজটির প্রথম কমান্ডিং অফিসার ছিলেন সঞ্জীব ভাসিন।
এই জাহাজটির জাতীয় পর্যায়ে সেবা চলাকালীন ২৮ জন কমান্ডিং অফিসার দ্বারা পরিচালিত হয়েছিল। এই জাহাজটি ৬,৪৪,৮৯৭ নটিক্যাল মাইলের বেশি দূরত্ব অতিক্রম করেছিল, যা পৃথিবী এবং চাঁদের মধ্যে দূরত্বে ৩০ বার বা তিনগুণ সমতুল্য। জাহাজটি ভারতীয় সেনাবাহিনীর গোর্খা ব্রিগেড-এর সাথে যুক্ত ছিল। গোর্খা ব্রিগেডের প্রেসিডেন্ট লেফটেন্যান্ট জেনারেল পি এন অনন্ত নারায়ন, এসএম, গৌরবজনক এই অনুষ্ঠানে উপস্থিত ছিলেন।
CG/ SB
(Visitor Counter : 125
কয়লামন্ত্রক
কয়লা ক্ষেত্রে পরিবেশ-বান্ধব উদ্যোগ
নয়াদিল্লি, ২৯ নভেম্বর, ২০২১
সঠিক পদ্ধতিতে খনন এবং খনি এলাকার আশেপাশে পরিবেশের উপর খনন কার্যের বিরূপ প্রভাব ন্যূনতম করতে কয়লা মন্ত্রকের অধীন কয়লা/লিগনাইট রাষ্ট্রায়ত্ত সংস্থাগুলি একাধিক পরিবেশ-বান্ধব উদ্যোগ নিয়েছে। এই উদ্যোগের মধ্যে রয়েছে – জৈবিক উপায়ে ফাঁকা পড়ে থাকা খনি ভরাট; কয়লা পরিবহণ ও সড়ক বরাবর বৃক্ষ রোপণ; খনি পরিকাঠামো, শিল্প সংস্থা ও আশেপাশের এলাকায় গ্রিন বেল্ট বা সবুজায়নের প্রসার; খনি এলাকার সীমানা বরাবর বৃক্ষ রোপণ; খনি এলাকার ভেতরে ও বাইরে ফাঁকা পড়ে থাকা জমিতে বৃক্ষ রোপণ এবং স্থানীয় মানুষকে চারাগাছ বন্টন।
পরিবেশ-বান্ধব উদ্যোগের প্রসারে কয়লা মন্ত্রক প্রতি বছর রাষ্ট্রায়ত্ত সংস্থাগুলিকে নিয়ে বৃক্ষ রোপণ অভিযানের আয়োজন করে। এছাড়াও, অভিযানের সময় স্থানীয় মানুষকে বৃক্ষ রোপণের গুরুত্ব সম্পর্কে সচেতন করে চারা গাছ বন্টন করা হয়।
কয়লা মন্ত্রকের খনন সংক্রান্ত কাজকর্ম বন্ধ করার ২০০৯-এর নীতি-নির্দেশিকা অনুযায়ী, রাষ্ট্রায়ত্ত সমস্ত কয়লা ও লিগনাইট সংস্থাগুলি পড়ে থাকা বা খালি জমি পুনরুদ্ধার এবং এই জমিতে সবুজায়নের নীতি গ্রহণ করেছে। মন্ত্রকের পরিসংখ্যান অনুযায়ী, ২০২১-২২ থেকে ২০২৫-২৬ পর্যন্ত রাষ্ট্রায়ত্ত কোল ইন্ডিয়া লিমিটেড খনি এলাকার ফাঁকা ৬ হাজার ৮০০ একর জমিতে সবুজায়নের পরিকল্পনা নিয়েছে। একইভাবে, লিগনাইট সংস্থাগুলিও ৯৩৮ একর জমিতে সবুজায়নের উদ্যোগ গ্রহণ করবে। খনি-ভিত্তিক বার্ষিক সবুজায়নের লক্ষ্যমাত্রা স্থির করা হয়েছে। এজন্য রাষ্ট্রায়ত্ত সংস্থাগুলির পক্ষ থেকে দীর্ঘস্থায়ী উন্নয়নের জন্য নজরদারি কমিটি গঠন করা হয়েছে। এই কমিটি বিভিন্ন কয়লা ও লিগনাইট খনি এলাকায় সবুজায়নের কাজকর্মের অগ্রগতিতে নজরদারি করে। রাজ্যসভায় আজ এক লিখিত জবাবে এই তথ্য দেন কেন্দ্রীয় কয়লা ও খনি মন্ত্রী শ্রী প্রহ্লাদ যোশী।
CG/BD/SB
(Visitor Counter : 75
কয়লামন্ত্রক
কেন্দ্রীয় কয়লা ও খনি মন্ত্রী শ্রী প্রহ্লাদ যোশী আজ রাজারহাটের ইকো পার্কে আন্তর্জাতিক খনিজ এবং ধাতব শিল্পের প্রদর্শনীর উদ্বোধন করেন
কলকাতা, ৬ নভেম্বর, ২০১৯
কয়লা ক্ষেত্রে প্রত্যক্ষ বিদেশি বিনিয়োগ হলেও কোল ইন্ডিয়া লিমিটেডের ওপর এর কোনও প্রভাব পড়বে না বলে জানালেন কেন্দ্রীয় কয়লা ও খনি মন্ত্রী শ্রী প্রহ্লাদ যোশী। রাজারহাটের ইকো পার্কে আজ তিনি খনিজ এবং ধাতব শিল্পের ওপর অষ্টম আন্তর্জাতিক প্রদর্শনীর উদ্বোধন করেন। তিনি বলেন, কয়লা উৎপাদনের ওপর বিশেষ জোর দেওয়া হয়েছে। বর্তমানে কয়লা থেকে ১৯২ গিগাওয়াট বিদ্যুৎ উৎপাদন করা হয়। ২০৪০ সালের মধ্যে ৩৩০ থেকে ৪৪১ গিগাওয়াট বিদ্যুৎ উৎপাদনের লক্ষ্যমাত্রা নেওয়া হয়েছে বলে জানান তিনি। একইসঙ্গে, কয়লা উত্তোলনের সঙ্গে যুক্ত কোম্পানিগুলির কয়লা গুদামজাত করার সুবিধা প্রদানেও সরকার বিশেষ উদ্যোগ নিয়েছে বলেও শ্রী যোশী জানান।
আগামী ৯ই নভেম্বর পর্যন্ত এই প্রদর্শনী চলবে। এখানে কয়লা এবং খনিজ উত্তোলনের সঙ্গে যুক্ত ২৫০-এরও বেশি কোম্পানিগুলি তাদের অত্যাধুনিক প্রযুক্তির যন্ত্রপাতি প্রদর্শন করছে। এছাড়াও, নিরাপদে কিভাবে খনিজ ও কয়লা উত্তোলন করা সম্ভব সে নিয়েও মুখোমুখি আলোচনার সুযোগ থাকছে এই প্রদর্শনীতে। এর পাশাপাশি, স্টার্ট-আপ এবং ইনোভেশন প্যাভেলিয়নও রয়েছে এই প্রদর্শনীতে। জার্মানি, ইরান, দক্ষিণ আফ্রিকা, চেক রিপাবলিক, পোল্যান্ড, রাশিয়া, সুইডেন, ব্রিটেন, আমেরিকা থেকে একাধিক প্রতিনিধি এই প্রদর্শনীতে অংশ নিয়েছে।
CG/SS/DM
(Visitor Counter : 22
ক্ষুদ্র, অতিক্ষুদ্রওমাঝারিশিল্পমন্ত্রক
আন্তর্জাতিক সহযোগিতা কর্মসূচি
নয়াদিল্লি, ১১ জুলাই, ২০১৯
অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রক আন্তর্জাতিক সহযোগিতা কর্মসূচি রূপায়ণ করছে। এর লক্ষ্য, এই উদ্যোগগুলির ক্ষমতা বৃদ্ধি, এদের উৎপাদিত পণ্যের জন্য নতুন বাজার তৈরি, উৎপাদন দক্ষতা বাড়াতে নতুন প্রযুক্তির ব্যবহার, ইত্যাদি। এই কর্মসূচিতে আর্থিক সহায়তা দেওয়া হয়ে থাকে ফেরতের শর্তে। এগুলি পাওয়ার জন্য যোগ্য সংস্থাগুলি হল রাজ্য সরকারি ও কেন্দ্র সরকারি সংস্থা, নথিভুক্ত সংস্থা অ্যাসোসিয়েশন বা সোসাইটি বা ট্রাস্ট যেগুলি অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের জন্য আন্তর্জাতিক, প্রদর্শনী ইত্যাদিতে সহায়তা করে থাকে। অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের জন্য দেশে-বিদেশে আন্তর্জাতিক সম্মেলন ও কর্মশালারও আয়োজন করে এই সংস্থাগুলি। মন্ত্রকের ওয়েবসাইটে ২০১৮-র ৫ই জুন দেওয়া বিজ্ঞপ্তি অনুযায়ী নীতি-নির্দেশিকাগুলি দেখা যাবে।
২০১৬-১৭-য় ১,১০২টি অতিক্ষুদ্র, ক্ষুদ্র ও মাঝারি শিল্পোদ্যোগকে দেওয়া হয়েছিল ৪ কোটি ৯৮ লক্ষ টাকা, ২০১৭-১৮-য় ৭২৩টি অতিক্ষুদ্র, ক্ষুদ্র ও মাঝারি শিল্পোদ্যোগকে দেওয়া হয়েছিল ৪ কোটি ৮ লক্ষ টাকা এবং ২০১৮-১৯-এ ৫৯০টি এই ধরনের সংস্থাকে দেওয়া হয়েছিল ৪ কোটি ৮০ লক্ষ টাকা। এই কর্মসূচিতে অতিক্ষুদ্র, ক্ষুদ্র ও মাঝারি শিল্পোদ্যোগগুলিকে আন্তর্জাতিক পরিচিতির সুযোগ দেওয়া হয় যাতে তারা আন্তর্জাতিক বাণিজ্য নেটওয়ার্কে সামিল হতে পারে, প্রযুক্তির আধুনিকীকরণ করতে পারে, প্রতিযোগিতামুখী হয় এবং উৎপাদন ক্ষেত্রের খুঁটিনাটি বিষয়ে সচেতন হতে পারে।
লোকসভায় এক প্রশ্নের লিখিত জবাবে এই তথ্য জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি।
CG/AP/DM
(Visitor Counter : 94
প্রধানমন্ত্রীরদপ্তর
প্রধানমন্ত্রী সপ্তদশ আসিয়ান ভারত শীর্ষ বৈঠকে ভাষণ দিয়েছেন
নয়াদিল্লী, ১২ নভেম্বর, ২০২০
প্রধানমন্ত্রী শ্রী নরেন্দ্র মোদী আসিয়ানের বর্তমান সভাপতি ভিয়েতনামের প্রধানমন্ত্রী নগুয়েন সুওন ফুক-এর আমন্ত্রণে আজ সপ্তদশ আসিয়ান ভারত শীর্ষ সম্মেলনে and Congress অংশগ্রহণ করেছেন। ভার্চুয়ালি এই সম্মেলনে আসিয়ান গোষ্ঠীভুক্ত ১০টি রাষ্ট্রের সকলেই যোগ দিয়েছে।
এই সম্মেলনে বক্তব্য রাখতে গিয়ে প্রধানমন্ত্রী ভারতের অ্যাক্ট ইস্ট নীতির কেন্দ্রে আসিয়ান রয়েছে বলে জানিয়েছেন। ভারত এবং আসিয়ানের মধ্যে একটি সংযোগশীল, দায়িত্বশীল ও সমৃদ্ধশালী সম্পর্ক রয়েছে যেটি আসলে ভারতের ‘ভারত প্রশান্ত মহাসাগরীয় প্রেক্ষাপট’ এবং এই অঞ্চলের সকলের নিরাপত্তা ও উন্নয়নের কর্মসূচি- সাগর নীতির প্রতিফলন। ভারতের ‘ভারত প্রশান্ত মহাসাগরীয় উদ্যোগ’ এবং আসিয়ানের ‘আউটলুক অন ইন্দো-প্যাসিফিক’ নীতির ওপর প্রধানমন্ত্রী জোর দিয়েছেন। ভারতের এই উদ্যোগের বিভিন্ন ক্ষেত্রে আসিয়ান গোষ্ঠীভুক্ত দেশগুলির তিনি সহযোগিতার প্রস্তাব দিয়েছেন।
কোভিড-১৯এর প্রসঙ্গে বলতে গিয়ে প্রধানমন্ত্রী বলেছেন, আন্তর্জাতিক সম্প্রদায়কে এবং প্রতিবেশীদের সাহায্যের উদ্যোগ ভারত নিয়েছে। এই মহামারীর বিরুদ্ধে লড়াইয়ে আসিয়ানের উদ্যোগকে তিনি স্বাগত জানিয়েছেন। বৈঠকে কোভিড-১৯ আসিয়ান রেসপন্স ফান্ডে ১০ লক্ষ মার্কিন ডলারের অনুদানের কথা প্রধানমন্ত্রী ঘোষণা করেছেন।
আসিয়ান ও ভারতের মধ্যে ব্যক্তিগত ও ডিজিটাল সংযোগের গুরুত্বের কথা উল্লেখ করে প্রধানমন্ত্রী আসিয়ান গোষ্ঠীভুক্ত দেশগুলির সঙ্গে যোগাযোগ বাড়ানোর বিষয়ে ভারতের ১০০ কোটি মার্কিন ডলার মূলধনের সাহায্যের কথা ঘোষণা করেছেন। ব্যবসা-বাণিজ্য ও বিনিয়োগে কোভিড পরবর্তী সময়ে সরবরাহ শৃঙ্খলকে দৃঢ় করতে বিভিন্ন ব্যবস্থার ওপর তিনি জোর দিয়েছেন।
আসিয়ান গোষ্ঠীভুক্ত দেশগুলির নেতৃবৃন্দ এই অঞ্চলের শান্তি ও স্থিতাবস্থা বজায় রাখার ক্ষেত্রে ভারতের অবদানের কথা স্বীকার করেছেন। আসিয়ানের বিষয়ে ভারতের সমর্থনকে তারা স্বাগত জানিয়েছেন। ২০২১-২৫ সাল পর্যন্ত নতুন আসিয়ান ভারত প্ল্যান অফ অ্যাকশন গ্রহণ করার বিষয়টিকেও নেতৃবৃন্দ স্বাগত জানিয়েছেন।
বৈঠকে দক্ষিণ চীন সাগর ও সন্ত্রাসবাদের মতো অভিন্ন স্বার্থ সংশ্লিষ্ট বিষয়গুলি ছাড়াও বিভিন্ন আঞ্চলিক ও আন্তর্জাতিক বিষয় নিয়ে আলোচনা হয়েছে। ইউএনসিএলওএস সহ বিভিন্ন আন্তর্জাতিক আইন মেনে এই অঞ্চলের ব্যবস্থাপনা পরিচালনার ওপর উভয় পক্ষই জোর দিয়েছে। শান্তি, স্থিতাবস্থা, নিরাপত্তা ও দক্ষিণ চীন সাগরের সুরক্ষার ওপর নেতৃবৃন্দ গুরুত্ব আরোপ করেছেন এবং নৌচলাচল ও বিমান চলাচলের স্বাধীনতা নিশ্চিত করা হবে বলে জানিয়েছেন।
CG/CB/NS
(
রাষ্ট্রপতিরসচিবালয়
প্রেস বিজ্ঞপ্তি
নতুনদিল্লী, ১ সেপ্টেম্বর, ২০১৯
রাষ্ট্রপতি নিম্নোক্ত নিয়োগ/ পরিবরতনগুলি করেছেনঃ-
১। শ্রী কলরাজ মিশ্র , হিমাচল প্রদেশের রাজ্যপাল, তাঁকে রাজস্থানের রাজ্যপাল হিসেবে বদলি করা হল
২। শ্রী ভগত সিং কোশিয়ারী মহারাষ্ট্রের রাজ্যপাল হবেন
৩। শ্রী বন্দারু দত্তাত্রেয় হিমাচল প্রদেশের রাজ্যপাল হবেন
৪। শ্রী আরিফ মহম্মদ খান কেরালার রাজ্যপাল হবেন
৫। ডঃ তামিলিসাই সৌন্দররাজন তেলঙ্গনার রাজ্যপাল ববেন
উপরের এই নিয়োগগুলি সংশ্লিষ্ট ব্যক্তিরা যেদিন থেকে তাঁদের কার্যভার গ্রহণ করবেন, সেই দিন থেকেই কার্যকরী হবে।
CG/CB
(Visitor Counter : 60
কেন্দ্রীয়লোকসেবাআয়োগ
২০১৯-এর প্রথম পর্বের কম্বাইন্ড ডিফেন্স সার্ভিস পরীক্ষার চূড়ান্ত ফল প্রকাশ করল ইউনিয়ন পাবলিক সার্ভিস কমিশন
নয়াদিল্লি, ২৫ নভেম্বর, ২০১৯
২০১৯-এর প্রথম পর্বের কম্বাইন্ড ডিফেন্স সার্ভিস পরীক্ষার চূড়ান্ত ফল প্রকাশ করেছে ইউনিয়ন পাবলিক সার্ভিস কমিশন । এই ফলাফলে মেধা তালিকায় স্থান পেয়েছেন ১২৯ জন প্রার্থী। ২০১৯-এর ফেব্রুয়ারি মাসে এই পরীক্ষা নেয় ইউপিএসসি। কেন্দ্রীয় প্রতিরক্ষা মন্ত্রকের সার্ভিস সিলেকশন বোর্ড দেরাদুনে ইন্ডিয়ান মিলিটারি অ্যাকাডেমি, কেরলের এঝিমালায় ইন্ডিয়ান ন্যাভাল অ্যাকাডেমি এবং হায়দরাবাদের এয়ারফোর্স অ্যাকাডেমিতে ১৪৮তম প্রশিক্ষণের জন্য লিখিত পরীক্ষায় উত্তীর্ণ প্রার্থীদের ইটারভিউয়ের জন্য ডাকা হয়েছিল। চূড়ান্ত তালিকায় ১২৯ প্রার্থীর নাম রয়েছে।
উত্তীর্ণ প্রার্থীদের মেডিকেল পরীক্ষা, জন্ম ও শিক্ষাগত যোগ্যতার শংসাপত্র পরীক্ষা করা হবে তিন বাহিনীর সদর দপ্তরে।
আরও বিস্তারিত তথ্য জানতে প্রার্থীরা ইউপিএসসি-র গেট নং ‘সি’-তে ব্যক্তিগতভাবে যোগাযোগ করতে পারেন। প্রয়োজনে ২৩৩৪-৫২৭১/২৩৩৮-১১২৫/২৩০৯-৮৫৪৩ – এই টেলিফোন নম্বরে যে কোন কাজের দিন সকাল ১০টা থেকে বিকেল ৫টার মধ্যে যোগাযোগ করতে পারবেন।
CG/SS/DM
(Visitor Counter : 57
আবাসনএবংশহরাঞ্চলেরদারিদ্র্যদূরীকরণমন্ত্রক
বেঙ্গালুরু, পুণে, আমেদাবাদ সহজে বসবাসযোগ্য সূচক  ২০২০’এর ১০ লক্ষেরও বেশি জনসংখ্যাবিশিষ্ট শহর বিভাগে শ্রেষ্ঠ শহর নির্বাচিত হয়েছে
নয়াদিল্লি, ০৪ মার্চ, ২০২১
কেন্দ্রীয় আবাসন ও নগর বিষয়ক দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী আজ এক অনলাইন অনুষ্ঠানে সহজে বসবাসযোগ্য সূচক  ২০২০ এবং পৌরসভার কর্মদক্ষতা সূচক  ২০২০’র চূড়ান্ত ক্রমতালিকা প্রকাশ করেছেন। অনুষ্ঠানে উপস্থিত ছিলেন, মন্ত্রকের সচিব শ্রী দুর্গাশঙ্কর মিশ্র ও অন্যান্য আধিকারিকরা।
ইওএলআই সূচক ২০২০’র আওতায় ১০ লক্ষেরও বেশি জনসংখ্যার শহর এবং ১০ লক্ষেরও কম মানুষের বসবাসযোগ্য শহরগুলির জন্য ক্রমতালিকা ঘোষণা করা হয়েছে। গত বছর এই মূল্যায়ন প্রক্রিয়ায় ১১১টি শহর অংশ নেয়। বেঙ্গালুরু ১০ লক্ষেরও বেশি জনসংখ্যাবিশিষ্ট শহর বিভাগের ক্রমতালিকায় প্রথম স্থান দখল করেছে। এরপরই রয়েছে পুণে, আমেদাবাদ, চেন্নাই, সুরাট, নবি মুম্বাই, কোয়েম্বাটোর, ভদোদরা, ইন্দোর এবং গ্রেটার মুম্বাই। ১০ লক্ষেরও কম মানুষের বসবাসযোগ্য শহরগুলির ক্রমতালিকায় সিমলা প্রথম স্থান দখল করেছে। এরপর রয়েছে – ভুবনেশ্বর, সিলভাসা, কাকিনাড়া, সালেম, ভেলোর, গান্ধীনগর, গুরুগ্রাম, দাভাঙ্গের এবং তিরুচিরাপল্লী।
একইভাবে, পৌরসভার কর্মদক্ষতা সূচক ২০২০’র ক্রমতালিকায় ১০ লক্ষেরও বেশি জনসংখ্যাবিশিষ্ট শহর বিভাগে প্রথম স্থান দখল করেছে ইন্দোর পৌরসভা। এরপর রয়েছে – সুরাট ও ভোপাল পৌরসভা। ১০ লক্ষের কম জনসংখ্যাবিশিষ্ট শহর বিভাগের ক্রমতালিকায় প্রথম স্থান দখল করেছে নতুন দিল্লি পৌর পর্ষদ। এরপর রয়েছে – তিরুপতি ও গান্ধীনগর।
সহজে বসবাসযোগ্য সূচকের মূল্যায়নের ক্ষেত্রে জীবনযাত্রার মানোন্নয়ন ও নগর ব্যবস্থাপনা বিকাশের বিভিন্ন দিক খতিয়ে দেখা হয়েছে। একইভাবে, পৌরসভার কর্মদক্ষতার সূচক মূল্যায়নের ক্ষেত্রে পৌর এলাকায় স্থানীয় প্রশাসনের অংশগ্রহণ, পরিষেবা প্রদান, আর্থিক ব্যবস্থাপনা, নীতি, প্রযুক্তি প্রণয়ন এবং সুশাসনের দিকগুলি বিচার করা হয়েছে। গত বছর ১৬ জানুয়ারি থেকে ২০ মার্চ পর্যন্ত এই মূল্যায়ন প্রক্রিয়া চালানো হয়। এই সমীক্ষায় ১১১টি শহরের ৩২.২ লক্ষ নাগরিক অংশ নিয়েছিলেন। বিস্তারিত জানার জন্য এই লিঙ্কটিতে ক্লিক করুন - https://eol.smartcities.gov.in
প্রধানমন্ত্রীরদপ্তর
ত্রিপুরার প্রতিষ্ঠা দিবসে প্রধানমন্ত্রীর শুভেচ্ছা
নয়াদিল্লি, ২১ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ ত্রিপুরার প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ত্রিপুরার দৃষ্টান্তমূলক ঐতিহ্য এবং জাতীয় উন্নয়নে অবদানের জন্য আমরা গর্ববোধ করি। পরিশ্রমী স্বভাবের জন্য এখানকার মানুষ পরিচিত। আমি এই রাজ্যের মানুষদের নিরন্তর সমৃদ্ধি এবং সুস্থতা কামনা করছি।”
CG/SS/DM
(Visitor Counter : 40
প্রধানমন্ত্রীরদপ্তর
পুলিশ স্মারক দিবসে কর্তব্যরত অবস্থায় শহীদ হওয়া পুলিশকর্মীদের প্রতি প্রধানমন্ত্রীর শ্রদ্ধার্ঘ
নয়াদিল্লি, ২১ অক্টোবর, ২০২১
প্রধানমন্ত্রী শ্রী নরেন্দ্র মোদী কর্তব্যরত অবস্থায় যেসব পুলিশ কর্মী শহীদ হয়েছেন, তাঁদের শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “পুলিশ স্মারক দিবসে আমাদের পুলিশ বাহিনী আইন-শৃঙ্খলা রক্ষায় এবং প্রয়োজনে অন্যকে সাহায্য করার যে উদ্যোগ নেন, আমি তার প্রশংসা করি। কর্তব্যরত অবস্থায় যেসব পুলিশ কর্মী প্রাণ হারিয়েছেন, তাঁদের সকলকে আমি শ্রদ্ধা জানাই”।
CG/CB/SB
(
অর্থমন্ত্রক
কেন্দ্রীয় সরকার রাজ্যগুলিকে মাসিক ৪৭ হাজার ৫৪১ কোটি টাকার পরিবর্তে দুই কিস্তিতে কর হস্তান্তর বাবদ ৯২ হাজার ৮২ কোটি টাকা দিয়েছে
নতুন দিল্লি, ২৩ নভেম্বর, ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন গত ১৫ নভেম্বর বিনিয়োগ, পরিকাঠামো ও আর্থিক বিকাশের গতি বাড়াতে রাজ্যগুলির মুখ্যমন্ত্রী, অর্থমন্ত্রী এবং কেন্দ্রশাসিত অঞ্চলের উপ-রাজ্যপালদের সঙ্গে ভার্চুয়াল বৈঠকে মিলিত হওয়ার পর যে অঙ্গীকার করেছিলেন, তার প্রেক্ষিতে কেন্দ্রীয় সরকার গতকাল রাজ্যগুলিকে মাসিক ৪৭ হাজার ৫৪১ কোটি টাকার পরিবর্তে দুই কিস্তিতে কর হস্তান্তর বাবদ ৯২ হাজার ৮২ কোটি টাকা দিয়েছে। পশ্চিমবঙ্গকে কর হস্তান্তর বাবদ প্রদত্ত অর্থের পরিমাণ ৭ হাজার ১৫২ কোটি ৯৬ লক্ষ টাকা।
CG/BD/AS/
(Visitor Counter : 139
স্বাস্থ্যওপরিবারকল্যাণমন্ত্রক
ক্যান্সার, ডায়াবেটিস, হৃদরোগ এবং স্ট্রোকের প্রতিরোধ ও নিয়ন্ত্রণের জন্য জাতীয় কর্মসূচির  বিষয় সর্বশেষ তথ্য
নয়াদিল্লি, ১৪ ডিসেম্বর, ২০২১
জাতীয় স্বাস্থ্য মিশন -এর অধীনে ২০১০ সালে ক্যান্সার, ডায়াবেটিস, হৃদরোগ সংক্রান্ত বিভিন্ন অসুখ এবং স্ট্রোকের প্রতিরোধ ও নিয়ন্ত্রণ কর্মসূচি  শুরু করা হয়। এই কর্মসূচির আওতায় কেন্দ্রীয় স্বাস্থ্য ও পরিবার কল্যাণ মন্ত্রক বিভিন্ন রাজ্য ও কেন্দ্রশাসিত অঞ্চল থেকে পাওয়া প্রস্তাব অনুযায়ী, সংশ্লিষ্ট রাজ্য বা কেন্দ্রশাসিত অঞ্চলকে কারিগরি ও আর্থিক সহায়তা দিয়ে থাকে। এনপিসিডিসিএস কর্মসূচির আওতায় সংক্রমিত ব্যাধি নয়, এ ধরনের চিকিৎসার জন্য যে উদ্যোগগুলি নেওয়া হয় সেগুলি হল : স্বাস্থ্য পরিকাঠামোর উন্নতি; মানবসম্পদ উন্নয়ন; অসুখের বিষয়ে সচেতন করে তোলার জন্য বিভিন্ন কর্মসূচি রূপায়ন ; দ্রুত শনাক্তকরণ এবং প্রয়োজনে অন্য হাসপাতালে রোগীকে পাঠানোর ব্যবস্থা করা।
এনএইচএম-এর আওতায় সংক্রমিত ব্যাধি নয়, এ ধরনের অসুখের জন্য এনপিসিডিসিএস কর্মসূচিতে ২০২০-২১ অর্থবর্ষে রাজ্য ও কেন্দ্রশাসিত অঞ্চলগুলিকে ৫৬১ কোটি ১৮ লক্ষ ৭ হাজার টাকা দেওয়া হয়েছে। এনপিসিডিসিএস-এর আওতায় জেলাস্তরে ৬৭৭টি সংক্রমিত ব্যাধি নয়, এ ধরনের অসুখের চিকিৎসার জন্য স্বাস্থ্যকেন্দ্র গড়ে তোলা হয়েছে। জেলাস্তরে হৃদরোগের চিকিৎসার জন্য ১৮৭টি কেন্দ্র, ২৬৬টি জেলাস্তরীয় ডে-কেয়ার সেন্টার এবং ৫,৩৯২টি কমিউনিটি স্বাস্থ্যকেন্দ্র গড়ে তোলা হয়েছে।
এনএইচএম-এর দেশজুড়ে ডায়াবেটিস, উচ্চ রক্তচাপ এবং ক্যান্সারের মতো সংক্রমিত নয়, এ ধরনের অসুখের প্রতিরোধ, নিয়ন্ত্রণ ও শনাক্তকরণের জন্য নানা উদ্যোগ নেওয়া হয়েছে। এই কাজে সর্বাঙ্গীণ প্রাথমিক স্বাস্থ্য ব্যবস্থাকে যুক্ত করা হয়েছে। ৩০ বছরের বেশি বয়সী নাগরিকদের নিয়মিত চেক-আপ-এর ব্যবস্থা করা হয়েছে – যা আয়ুষ্মান ভারত স্বাস্থ্যকেন্দ্রগুলিতে পাওয়া যায়।
সর্বাঙ্গীণ প্রাথমিক স্বাস্থ্য ব্যবস্থায় আয়ুষ্মান ভারত স্বাস্থ্যকেন্দ্রে ক্যান্সার চিকিৎসার জন্য বিভিন্ন উদ্যোগ নেওয়া হয়েছে। এছাড়াও, ক্যান্সারের মতো অসুখের থেকে বাঁচার জন্য জনসচেতনতা বৃদ্ধি ও স্বাস্থ্যকর জীবনযাপনের ওপর গুরুত্ব দেওয়া হয়েছে। প্রতি বছর জাতীয় ক্যান্সার সচেতনতা দিবস ও বিশ্ব ক্যান্সার দিবসে সংবাদমাধ্যম এবং সামাজিক মাধ্যমে মানুষকে সচেতন করে তোলার জন্য বিভিন্ন কর্মসূচি হাতে নেওয়া হয়। এফএসএসএআই-এর মাধ্যমে স্বাস্থ্যকর খাবার খাওয়ার ওপর গুরুত্ব দেওয়া হয়। যুব বিষয়ক ও ক্রীড়া মন্ত্রক ‘ফিট ইন্ডিয়া মুভমেন্ট’ এবং আয়ুষ মন্ত্রক যোগ সংক্রান্ত নানা উদ্যোগের মাধ্যমে সকলকে সুস্থ রাখার জন্য বিভিন্ন কর্মসূচি পালন করে। রাজ্য ও কেন্দ্রশাসিত অঞ্চলগুলিকে ক্যান্সারের বিষয়ে সচেতন করে তোলার জন্য এনএইচএম-এর আওতায় এনপিসিডিসিএস আর্থিক সহায়তা দিয়ে থাকে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবার কল্যাণ প্রতিমন্ত্রী ডা. ভারতী প্রবীণ পাওয়ার।
CG/CB/DM/
(Visitor Counter : 112
ভারী শিল্প মন্ত্রক
ফেম  ইন্ডিয়া প্রকল্পের দ্বিতীয় পর্যায়ে ১৬টি জাতীয় মহাসড়ক এবং ৯টি এক্সপ্রেসওয়েতে ১ হাজার ৫৭৬টি ইলেকট্রিক ভেহিকেল চার্জিং স্টেশন স্থাপনের অনুমোদন দিল ভারী শিল্প মন্ত্রক
জাতীয় মহাসড়কের দুই দিকে ছোট ইলেকট্রিক যানবাহনের জন্য প্রতি ২৫ কিলোমিটার অন্তর এবং বড় যানবাহনের জন্য প্রতি ১০০ কিলোমিটার অন্তর অন্তত একটি করে চার্জিং স্টেশন থাকবে
নতুন দিল্লি, ২২ মার্চ, ২০২২
কেন্দ্রীয় ভারী শিল্প মন্ত্রক ফেম ইন্ডিয়া প্রকল্পের দ্বিতীয় পর্যায়ে ২৫টি রাজ্য/ কেন্দ্রশাসিত অঞ্চলের ৬৮টি শহরে ২ হাজার ৮৭৭টি চার্জিং স্টেশন স্থাপনের অনুমোদন দিয়েছে। এছাড়া ১৬টি জাতীয় মহাসড়ক এবং ৯টি এক্সপ্রেসওয়েতে ১ হাজার ৫৭৬টি ইলেকট্রিক ভেহিকেল চার্জিং স্টেশনেরও অনুমোদন দিয়েছে মন্ত্রক। কেন্দ্রীয় শক্তি মন্ত্রকের নির্দেশিকা অনুসারে মহাসড়কের দুদিকে ছোট গাড়ির জন্য প্রতি ২৫ কিলোমিটার অন্তর এবং বড় গাড়ির জন্য প্রতি ১০০ কিলোমিটার অন্তর অন্তত একটি করে চার্জিং স্টেশন থাকবে। শহরে প্রতি ৩ কিলোমিটার x ৩ কিলোমিটার গ্রিডে থাকবে অন্তত একটি চার্জিং স্টেশন। পশ্চিমবঙ্গের কলকাতায় ফেম ইন্ডিয়া প্রকল্পের দ্বিতীয় পর্যায়ে ১৪১টি চার্জিং স্টেশন স্থাপনের অনুমোদন দেওয়া হয়েছে। দিল্লি-কলকাতা মহাসড়কে ১৬০টি, কলকাতা-ভূবনেশ্বর মহাসড়কে ৪৪টি, কলকাতা-নাগপুর মহাসড়কে ১২০টি, কলকাতা-গ্যাংটক মহাসড়কে ৭৬টি চার্জিং স্টেশন স্থাপন করা হবে।
এই প্রকল্পের প্রথম পর্যায়ে ৫২০টি চার্জিং স্টেশন স্থাপনের জন্য ৪৩ কোটি টাকা বরাদ্দ করা হয়েছিল। এই খাতে ৫ বছরের জন্য  মোট ১ হাজার কোটি টাকা বাজেট বরাদ্দ করা হয়েছে।
লোকসভায় আজ এক প্রশ্নের লিখিত উত্তরে ভারী শিল্প মন্ত্রকের প্রতিমন্ত্রী শ্রী কৃষাণ পাল গুর্জর এই তথ্য জানিয়েছেন।
CG/SD/SKD/
(Visitor Counter : 99
সামাজিকন্যায়ওক্ষমতায়নমন্ত্রক
সংসদে জাতীয় অনগ্রসর শ্রেণী কমিশন  বিল, ২০১৭ পাশ হল
নয়াদিল্লি, ০৭ আগস্ট, ২০১৮
জাতীয় অনগ্রসর শ্রেণী কমিশন  বিল, ২০১৭ রাজ্যসভায় সোমবার পাশ হয়েছে। কেন্দ্রীয় সামাজিক ন্যায়বিচার ও ক্ষমতায়ন মন্ত্রী শ্রী থাওয়ার চাঁদ গেহলট রাজ্যসভায় ১২৩-তম সংবিধান সংশোধনী বিল, ২০১৭ এবং লোকসভায় ইতিমধ্যেই পাশ হওয়া সংশোধন বিলটি পেশ করেন। এই সংশোধনী বিলটি লোকসভায় পাশ হওয়া জাতীয় অনগ্রসর শ্রেণী কমিশন আইন, ১৯৯৩-র বিলোপ ঘটাবে।
বর্তমান বিলটিতে একটি সংশোধনী-সহ রাজ্যসভার গত ৩১ জুলাই পাশ হওয়ার পর সেটি লোকসভার সম্মতির জন্য পাঠানো হয়েছিল। এরপর, লোকসভায় বিকল্প সংশোধনী ও অধিকতর সংশোধনী-সহ বিলটি গত ২ আগস্ট পাশ হয়ে যায়।
SSS/BD/NS/…
(Visitor Counter : 79
কেন্দ্রীয়মন্ত্রিসভা
কেন্দ্রীয় মন্ত্রীসভা ষোড়শ লোকসভা ভেঙে দেবার সুপারিশ করল
নয়াদিল্লী, ২৪ মে, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভার আজ এক বৈঠক অনুষ্ঠিত হয়। বৈঠকে ষোড়শ লোকসভা ভেঙে দেবার জন্য রাষ্ট্রপতির কাছে সুপারিশ করা হয়। ষোড়শ লোকসভা ১৮ই মে ২০১৮ সালে গঠিত হয়েছিল।
প্রেক্ষাপট -
সংবিধানের ৮৩ ধারা অনুযায়ী লোকসভার মেয়াদ ভেঙে না দেওয়া পর্যন্ত সভার প্রথম বৈঠক থেকে ৫ বছর অবধি তা কার্যকরী থাকে। ষোড়শ লোকসভার প্রথম বৈঠক হয়েছিল ২০১৪ সালের চৌঠা জুন।ওই দিন এই লোকসভারসদস্যরা পদ ও মন্ত্রগুপ্তির শপথগ্রহণ করেছিলেন। ফলে এই লোকসভার মেয়াদ রাষ্ট্রপতি আগে ভেঙে না দিলে এবছরের তেসরা জুন পর্যন্ত থাকবে।
এখানে প্রথম থেকে পঞ্চদশ লোকসভার বিষয়ে কিছু তথ্য দেওয়া হল।
|
|
লোকসভা
|
|
অন্তিম পর্বের নির্বাচনের দিন
|
|
লোকসভা গঠনের তারিখ
|
|
লোকসভার প্রথম অধিবেশনের তারিখ
|
|
সংবিধানের ৮৩ ধারা অনুযায়ী লোকসভার মেয়াদের শেষ দিন
|
|
লোকসভা ভেঙে দেবার তারিখ
|
|
প্রথম
|
|
২১.০২.১৯৫২
|
|
০২.০৪.১৯৫২
|
|
১৩.০৫.১৯৫২
|
|
১২.০৫.১৯৫৭
|
|
০৪.০৪.১৯৫৭
|
|
দ্বিতীয়
|
|
১৫.০৩.১৯৫৭
|
|
০৫.০৪.১৯৫৭
|
|
১০.০৫.১৯৫৭
|
|
০৯.০৫.১৯৬২
|
|
৩১.০৩.১৯৬২
|
|
তৃতীয়
|
|
২৫.০২.১৯৬২
|
|
০২.০৪.১৯৬২
|
|
১৬.০৪.১৯৬২
|
|
১৫.০৪.১৯৬৭
|
|
০৩.০৩.১৯৬৭
|
|
চতুর্থ
|
|
২১.০২.১৯৬৭
|
|
০৪.০৩.১৯৬৭
|
|
১৬.০৩.১৯৬৭
|
|
১৫.০৩.১৯৭২
|
|
২৭.১২.১৯৭০|
|
পঞ্চম
|
|
১০.০৩.১৯৭১
|
|
১৫.০৩.১৯৭১
|
|
১৯.০৩.১৯৭১
|
|
১৮.০৩.১৯৭৭
|
|
১৮.০১.১৯৭৭|
|
ষষ্ঠ
|
|
২০.০৩.১৯৭৭
|
|
২৩.০৩.১৯৭৭
|
|
২৫.০৩.১৯৭৭
|
|
২৪.০৩.১৯৮২
|
|
২২.০৮.১৯৭৯|
|
সপ্তম
|
|
০৬.০১.১৯৮০
|
|
১০.০১.১৯৮০
|
|
২১.০১.১৯৮০
|
|
২০.০১.১৯৮৫
|
|
৩১.১২.১৯৮৪
|
|
অষ্টম
|
|
২৮.১২.১৯৮৪
|
|
৩১.১২.১৯৮৪
|
|
১৫.০১.১৯৮৫
|
|
১৪.০১.১৯৯০
|
|
২৭.১১.১৯৮৯
|
|
নবম
|
|
২৬.১১.১৯৮৯
|
|
০২.১২.১৯৮৯
|
|
১৮.১২.১৯৮৯
|
|
১৭.১২.১৯৯৪
|
|
১৩.০৩.১৯৯১|
|
দশম
|
|
১৬.০৬.১৯৯১
|
|
২০.০৬.১৯৯১
|
|
০৯.০৭.১৯৯১
|
|
০৮.০৭.১৯৯৬
|
|
১০.০৫.১৯৯৬
|
|
একাদশ
|
|
০৭.০৫.১৯৯৬
|
|
১৫.০৫.১৯৯৬
|
|
২২.০৫.১৯৯৬
|
|
২১.০৫.২০০১
|
|
০৪.১২.১৯৯৭|
|
দ্বাদশ
|
|
০৭.০৩.১৯৯৮
|
|
১০.০৩.১৯৯৮
|
|
২৩.০৩.১৯৯৮
|
|
২২.০৩.২০০৩
|
|
২৬.০৪.১৯৯৯|
|
ত্রয়োদশ
|
|
০৪.১০.১৯৯৯
|
|
১০.১০.১৯৯৯
|
|
২০.১০.১৯৯৯
|
|
১৯.১০.২০০৪
|
|
০৬.০২.২০০৪|
|
চতুর্দশ
|
|
১০.০৫.২০০৪
|
|
১৭.০৫.২০০৪
|
|
০২.০৬.২০০৪
|
|
০১.০৬.২০০৯
|
|
১৮.০৫.২০০৯
|
|
পঞ্চদশ
|
|
১৩.০৫.২০০৯
|
|
১৮.০৫.২০০৯
|
|
০১.০৬.২০০৯
|
|
৩১.০৫.২০১৪
|
|
১৮.০৫.২০১৪
|
|
ষোড়শ
|
|
১২.০৫.২০১৪
|
|
১৮.০৫.২০১৪
|
|
০৪.০৬.২০১৪
|
|
০৩.০৬.২০১৯
|
|
|
|
সপ্তদশ
|
|
১৯.০৫.২০১৯
|
|
|
|
|
|
|
|মধ্যবর্তী নির্বাচন অনুষ্ঠিত হয়েছিল। নির্বাচনের আগেই লোকসভা ভেঙে দেওয়া হয়।
CG/CB
(Visitor Counter : 171
প্রধানমন্ত্রীরদপ্তর
পণ্ডিত মদন মোহন মালব্য জয়ন্তীতে প্রধানমন্ত্রীর শ্রদ্ধা জ্ঞাপন
নয়াদিল্লি, ২৫ ডিসেম্বর, ২০১৮
পণ্ডিত মদন মোহন মালব্য জয়ন্তীতে তাঁকে শ্রদ্ধা জানালেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, “মহামানা-কে তাঁর জয়ন্তীতে স্মরণ করি। আমাদের স্বাধীনতা সংগ্রাম ও শিক্ষা ক্ষেত্রে তিনি চিরস্থায়ী অবদান রেখেছেন”।
CG/BD/SB
(Visitor Counter : 96